**Rezultatele voturilor pentru Adunarea Generală Extraordinară a Acţionarilor Avioane Craiova S.A. din data de 19.12.2023**

 În conformitate cu prevederile art. 209 din Regulamentul Autorității de Supraveghere Financiară nr. 5/2018 privind emitenții de instrumente financiare și operațiuni de piață, Avioane Craiova S.A., societate comercială administrată în sistem unitar, înfiinţată şi funcţionând în conformitate cu legislaţia română, înregistrată la Oficiul Registrului Comerţului de pe lângă Tribunalul Dolj sub nr. J16/1214/1991, Cod de identificare fiscală RO 2326144, cu sediul situat în comuna Ghercești, str. Aviatorilor, nr. 10, județul Dolj, având capitalul social subscris şi vărsat în cuantum de 80.283.470 lei, divizat în 32.113.388 acţiuni nominative, având fiecare o valoare nominală de 2,5 lei, anunţă prin prezenta rezultatele voturilor Adunării Generale Extraordinare a Acţionarilor (denumită în continuare „A.G.E.A.”), care a avut loc la a doua convocare, în data de 19.12.2023, la sediul societății Avioane Craiova S.A., situat în comuna Ghercești, str. Aviatorilor, nr. 10, județul Dolj, în condiţii legale de valabilitate, conform art. art. 115, alin. (1) din Legea nr. 31/1990 a societăţilor, republicată, cu modificările şi completările ulterioare, respectiv „Pentru validitatea deliberărilor adunării generale extraordinare este necesară la prima convocare prezenţa acţionarilor deţinând cel puţin o pătrime din numărul total de drepturi de vot, iar la convocările următoare, prezenţa acţionarilor reprezentând cel puţin o cincime din numărul total de drepturi de vot” și art. 14, alin. (3) din Actul Constitutiv al societăţii Avioane Craiova S.A., respectiv „Adunarea generală extraordinară este valabil constituită şi poate lua hotărâri dacă la prima convocare sunt prezenţi acţionari care deţin 3/4 din capital, iar hotărârile sunt luate cu votul unui număr de acţionari care să reprezinte cel puţin 1/2 din capitalul social. La convocările următoare, adunarea generală extraordinară este valabil constituită dacă sunt prezenţi acţionari reprezentând 1/2 din capitalul social, iar hotărârile sunt luate cu votul unui număr de acţionari care să reprezinte cel puţin 1/3 din capitalul social”.

 A. Situaţia acţiunilor şi drepturilor de vot la data A.G.E.A.:

 Capital social: 80.283.470 lei;

 Valoare nominala per acţiune: 2,5 lei;

 Drepturi de vot per acţiune: 1;

 Tipul acţiunii: nominative;

 Număr total acţiuni: 32.113.388;

 Acţiuni cu drept de vot: 32.113.388.

 La lucrările Adunării Generale Extraordinare a Acţionarilor din data de 19.12.2023 şi-au exprimat votul 2 acţionari, care dețin un număr de 31.400.930 acţiuni, reprezentând 97,7815% din numărul total de acţiuni, conform Registrului consolidat al acţionarilor Avioane Craiova S.A. la data de 08.12.2023, data de referinţă a Adunării Generale Extraordinare a Acţionarilor, şi 97,7815% din totalul drepturilor de vot.

 B. Rezultatele voturilor din cadrul A.G.E.A. din 19.12.2023

 Punctul 1 de pe ordinea de zi: „Aprobarea modificarii Actului Constitutiv al societatii Avioane Craiova S.A. prin inlocuirea, in tot cuprinsul acestuia, a sintagmei „Ministerul Economiei” cu sintagma „Ministerul Economiei, Antreprenoriatului si Turismului”.

 Imputernicirea Presedintelui Consiliului de Administratie al Avioane Craiova S.A. pentru a semna Actul Constitutiv actualizat”.

 Hotărârea adoptată pentru punctul 1 de pe ordinea de zi este următoarea:

 „Cu un număr de 31.400.930 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.E.A. aprobă modificarea Actului Constitutiv al societății Avioane Craiova S.A. prin înlocuirea, în tot cuprinsul acestuia, a sintagmei „Ministerul Economiei” cu sintagma „Ministerul Economiei, Antreprenoriatului si Turismului”.

 Se imputerniceste Presedintele Consiliului de Administratie al Avioane Craiova S.A. pentru a semna Actul Constitutiv actualizat".

 Voturile au fost înregistrate după cum urmează:

 - Voturi valabil exprimate 31.400.930 voturi, din care:

 - 31.400.930 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.458 voturi.

 Punctul 2 de pe ordinea de zi: „Aprobarea valorificării prin vânzare în condițiile legii a activului „Centrala termică compresoare”, nr. inventar 123, și a activelor „Stație pompare turn răcire”, nr. inventar 13, și „Stație reglare gaze”, nr. inventar 16, reprezentând construcții anexate la acesta, la un pret de vânzare cel puțin egal cu prețul stabilit de către un evaluator autorizat”.

 Hotărârea adoptată pentru punctul 2 de pe ordinea de zi este următoarea:

 „Cu un număr de 31.400.930 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.E.A. amână dezbaterile și votul pentru acest punct de pe ordinea de zi, respectiv aprobarea valorificării prin vanzare în condițiile legii a activului „Centrală termică compresoare”, nr. inventar 123, și a activelor „Stație pompare turn racire”, nr. inventar 13, și „Stație reglare gaze”, nr. inventar 16, reprezentând construcții anexate la acesta, la un pret de vânzare cel puțin egal cu prețul stabilit de către un evaluator autorizat, până la conformarea societății în sensul prevederilor OMEAT nr. 110/13.07.2023".

 Voturile au fost înregistrate după cum urmează:

 - Voturi valabil exprimate 31.400.930 voturi, din care:

 - 31.400.930 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.458 voturi.

 Punctul 3 de pe ordinea de zi: „Aprobarea datei de 09.01.2024 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.E.A. și a datei de 08.01.2024 ca „ex–date”, în conformitate cu dispozițiile Legii nr. 24/2017”.

 Hotărârea adoptată pentru punctul 3 de pe ordinea de zi este următoarea:

 „Cu un număr de 31.400.930 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.E.A. aprobă data de 09.01.2024 ca „dată de înregistrare” pentru identificarea acționarilor asupra cărora se răsfrâng efectele hotărârilor A.G.E.A și data de 08.01.2024 ca „ex–date”, în conformitate cu dispozițiile Legii nr. 24/2017”.

 Voturile au fost înregistrate după cum urmează:

 - Voturi valabil exprimate 31.400.930 voturi, din care:

 - 31.400.930 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.458 voturi.

 Punctul 4 de pe ordinea de zi: „Împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.E.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”.

 Hotărârea adoptată pentru punctul 4 de pe ordinea de zi este următoarea:

 „Cu un număr de 31.400.970 voturi valabile „*pentru*” (adică 100% din voturile exprimate), reprezentând 97,7815% din capitalul social al Avioane Craiova S.A., A.G.E.A. aprobă împuternicirea Președintelui Consiliului de Administrație al societății Avioane Craiova S.A. pentru a efectua toate demersurile necesare în vederea înregistrării hotărârilor A.G.E.A. și îndeplinirii tuturor formalităților necesare în fața autorităților competente, incluzând, dar fără a se limita la Oficiul Registrului Comerțului, ASF, BVB. Mandatarul sus menționat va putea delega puterile acordate conform celor de mai sus unei alte persoane, salariată a societății”.

 Voturile au fost înregistrate după cum urmează:

 - Voturi valabil exprimate 31.400.930 voturi, din care:

 - 31.400.930 voturi „pentru”;

 - 0 voturi „împotrivă”;

 - 0 voturi „abținere”.

 - Voturi neexprimate 712.458 voturi.